Mangfold i barnehagen

I forbindelse med at vi dette året har valgt å markere mangfold i barnehagen, og skal ha (Barnehagens navn)- Pride på torsdag har vi fått noen tilbakemeldinger. De fleste er positive, men vi har også fått spørsmål om begrunnelsen for dette. Og her kommer altså grunnen:

annonse

I Rammeplanen for barnehager står det: «Barnehagen skal fremme respekt for menneskeverdet ved å synliggjøre, verdsette og fremme mangfold og gjensidig respekt. Barna skal få oppleve at det finnes mange måter å tenke, handle og leve på».

Personalet i barnehagen var på en felles forelesning på planleggingsdagen hvor dette var tema. Det oppfordres på det sterkeste å begynne tidlig med temaer som dette, da samfunnet er i stadig forandring og utvikling.

Vi ønsker å konkretisere hvordan vi i barnehagen i samarbeid med dere skal jobbe med dette.

I dagens samfunn er det ikke lenger slik at alle lever i tradisjonelle familiekonstellasjoner med mor, far og barn. Barna kan ha to mammaer, to pappaer, de kan være adoptert, det kan være surrogati osv. I Rammeplanen står det: «Barnehagen skal synliggjøre et mangfold i familieformer og sørge for at alle barn får sin familie speilet i barnehagen». Det er svært viktig at ingen barn føler seg annerledes fordi de har en familie som ikke kommer innenfor det «vanlige». Vi må snakke med barna om dette temaet, ufarliggjøre det og utfordre normene i samfunnet. Vi skal lese bøker, ha dette i samlinger og snakke med barna om dette i hverdagen. Vi har allerede en bok om Brillebjørn som har to mammaer, og skal skaffe enda mer litteratur om temaet. Vi må også tørre og snakke om hvordan et barn blir til, og at dette er annerledes i ulike familier. Hvordan snakker dere hjemme om andre familieformer eller ulike forelskelser?

Hvordan møter dere et familiemedlem som kommer hjem og har forelsket seg i en av samme kjønn? Barnehagen skal motvirke alle former for diskriminering og femme nestekjærlighet.

Hva hadde dere gjort hvis sønnen deres kom hjem en dag og ønsket å kle seg i kjole? Eller ønsket å skifte kjønn?

I første omgang er det viktig at vi tilbyr kjønnsnøytrale leker, og alle kan leke med hva og hvordan de vil. Barna omtaler kanskje leker som «gutteleker» eller «jenteleker», eller farger som «guttefarger» og «jentefarger». Man må kunne velge det man vil uavhengig av kjønn.

Mange barn liker å kle seg ut, uten at det for dem er noe mer enn rollelek. Men for noen barn er det mer alvor. De er kanskje for små til å skjønne hva det er, men gjennom å ha hørt enkelte barn og voksne fortelle om dette, så er det i ganske tidlig barneskolealder at de skjønner at det er «noe». Hvis en gutt velger å komme i barnehagen i skjørt eller kjole er det viktig at vi på forhånd har snakket om at dette er helt greit, og at alle må gå med det de ønsker. Vi kan bl.a si: «Det kan hende man er født gutt, men at man inni seg føler seg litt som ei jente». I den forbindelse kan vi anbefale en musikkvideo som absolutt er verdt å se: